Polonofobi

Polonofobi eller antipolonisme er et spekter av fiendtlige holdninger mot polakker og polsk kultur. Polonofobi er når mennesker har rasemessige fordommer mot polakker og personer av polsk herkomst, inkludert etniskbasert diskriminering og statlig støttet mishandling av etniske polakker og polske statsborgere. Under andre verdenskrig ble disse fordommene brukt til å rettferdiggjøre massakre og folkemord mot etniske polakker av tyske nazister, ukrainske nasjonalister og sovjetiske styrker.

Former for antipolonisme
Former for fiendtlighet mot polakker og polsk kultur inkluderer:

 Organisert forfølgelse av polakker som nasjon eller som en etnisk gruppe. Ofte inspirert av at polske interesser er en trussel mot ens eget lands ambisjoner.
 Rasistisk antipolonisme: En form for fremmedfrykt for polakker.
 Kulturell antipolonisme: Fordommer mot polakker og polsk språklige personer og deres skikker, språk og utdanning.
 Stereotyper mot Polen og etniske polakker i media og populær kultur.

Polonofobiske stereotyper
I det russiske språket blir ordet mazurik, som betyr "en person fra Masuria" (et geografisk område i Polen), brukt som et synonym for "lommetyv". Ordtaket den "polske rørlegger" har symbolisert trusselen om at billig arbeidskraft fra fattigere europeiske stater skal overta jobber i rikere europeiske land. På den andre siden er det flere som assosierer det med rimelig og pålitelig arbeidskraft.

Andre verdenskrig

I 1939 ble Polen invadert av Tyskland og Sovjetunionen, noe som regnes som begynnelsen på den andre verdenskrig. 6 millioner polakker ble drept, men bare 600 000 av disse var soldater. Både etniske polakker og jødiske polakker ble ofre for folkemord og etnisk rensing.

Millioner av både etniske polakker og jødiske polakker døde i tyske konsentrasjonsleirer. Tyskerne slo hardt ned på den polske motstandsbevegelsen; også sivile ble møtt med represalier for motstandsbevegelsens aksjoner.

Den sovjetiske politikken etter invasjonen av Polen var brutal og noen ganger koordinert med tyskerne. Sovjeterne massehenrettet polske krigsfanger, som i Katyn-massakren, og tvangsforflyttet andre eller sendte dem til arbeidsleirer i Sibir (Gulag).

Ukrainske nasjonalister massakrerte også polakker i Volhynia og Galicia.

I den tyske og sovjetiske krigspropagandaen ble polakkene hånet for udugelig krigføring. Den nazistiske filmavisen forfalsket en dokumentarfilm, der polsk kavaleri som red på hester gikk til angrep på tyske stridsvogner, og der det polske luftforsvaret ble utslettet på bakken allerede på krigens første dag.

Se også
 Lebensraum 
 Katyn-massakren
 Ukrainofobi
 Russofobi

Referanser

Eksterne lenker
 
 
 The Forgotten Holocaust (mass deportations of Poles to the Soviet Union during WWII) artikkel
 A Forgotten Odyssey (mass deportations of Poles to the Soviet Union during WWII) nettside
 "False terminology in the foreign media used in reference to Nazi German concentration camps in occupied Poland" - Polish Ministry of Foreign Affairs report
 The Institute of National Remembrance
 Linguistic imprecision? (anti-Polish bias in the English-language media)
 Non-Jewish Holocaust Victims - the 5 Million Others
 Alex Kurczaba, 'East Central Europe and Multiculturalism in the American Academy', The Sarmatian Review, 3/1998
 Interview with the Minister of Foreign Affairs of the Republic of Poland, Prof. Adam Daniel Rotfeld "We shall not let our country be libeled"
 "Takich obozow nie bylo"
 Kto pisze w USA nową historię Europy, Polski i II wojny światowej? 
 Polonia in Germany
 Religion, Nationality, or Politics: Catholicism in the Russian Empire, 1863-1905 (pdf)

Polen
Forskjellsbehandling
Rasisme
Ikke-medisinske fobier